มันคูเอลโล ฟรีคิกงาม ฟ้าขาว อุ่นเชือด เอล ซัลวาดอร์ 2-0
ฟ้าขาว อาร์เจนตินา บุกไปชนะ เอล ซัลวาดอร์ ถึงถิ่น 2-0 โดยได้ประตูจากการทำเข้าประตูตัวเองของ เนสตอร์ เรนเดรอส กองหลังเจ้าถิ่น ก่อนที่ เฟเดริโก มันคูเอลโล จะมายิงฟรีคิกย้ำชัยในช่วงท้ายเกม ในแมตช์อุ่นเครื่องเมื่อคืนวันเสาร์ที่ผ่านมา,การแข่งขันฟุตบอลนัดกระชับมิตร ประจำวันเสาร์ที่ 28 มี.ค. คู่ที่น่าสนใจ เอล ซัลวาดอร์ เปิดสนาม เฟ็ดเอ็กซ์ ฟีลด์ รับการมาเยือนของ ฟ้าขาว อาร์เจนตินา,เกมนี้ เคราร์โด มาร์ติโน กุนซืออาร์เจนตินา ส่งดาวดังลงเล่นอย่างพร้อมหน้า นำโดย อังเคล ดิ มาเรีย, กอนซาโล อิกวาอิน, เอเซเกล ลาเวซซี และ คาร์ลอส เตเบซ ด้าน เอล ซัลวาดอร์ มี เนลสัน โบนิลลา เป็นทีเด็ดในแนวรุก,เปิดฉากครึ่งแรก อาร์เจนตินา เปิดฉากบุกแหลกใส่เจ้าถิ่นทันที น.39 อาร์เจนตินา เกือบขึ้นนำเมื่อได้ฟรีคิกหน้าเขตโทษ อังเคล ดิ มาเรีย ปั่นด้วยซ้าย แต่ คาร์ริลโย นายด่านซัลวาดอร์ พุ่งปัดออกไปได้ แต่จังหวะสุดท้ายยังไม่ดีพอ ทำให้จบครึ่งแรกยังเสมอกันอยู่ 0-0,กลับมาเล่นต่อครึ่งหลัง ถึง น.54 อาร์เจนตินา ได้ประตูขึ้นนำ 1-0  จากจังหวะที่ อังเคล ดิ มาเรีย จ่ายบอลให้ เอแวร์ บาเนกา ซัดไกลจากนอกเขตโทษ เนสตอร์ เรนเดรอส กองหลังซัลวาดอร์สกัดผิดเหลี่ยม บอลพุ่งเสียบมุมเข้าประตูไปอย่างสวยงาม,จากนั้น น.57 อาร์เจนตินา ได้ลุ้นประตูที่สอง จากจังหวะที่ คาร์ลอส เตเบซ โยกหลอกแนวรับเจ้าถิ่น ก่อนซัดด้วยขวาในเขตโทษ แต่ คาร์ริลโย ยังปัดออกไปได้ ,ถึง น.72 อาร์เจนตินา ได้ลุ้นอีกครั้ง เอเซเกล ลาเวซซี เปิดจากริมเส้นฝั่งขวาเข้ากรอบเขตโทษ กอนซาโล อิกวาอิน ขึ้นโขกเน้นๆ แต่ คาร์ริลโย ยังปัดออกไปได้หวุดหวิด,เข้าสู่ช่วงท้ายเกม น.88 อาร์เจนตินา นำ 2-0 เมื่อได้ฟรีคิกนอกเขตโทษฝั่งขวา เฟเดริโก มันคูเอลโล ปั่นด้วยซ้าย บอลโค้งเสียบมุมเข้าไปอย่างมหัศจรรย์ แล้วก็จบเกม อาร์เจนตินา บุกไปชนะ เอล ซัลวาดอร์ 2-0,ส่วนผลคู่อื่น ดังนี้,ฮ่องกง ชนะ กวม 1-0,อิรัก ชนะ ดีอาร์ คองโก 2-1,โมร็อกโก แพ้ อุรุกวัย 0-1
ฟ้าขาว อาร์เจนตินา บุกไปชนะ เอล ซัลวาดอร์ ถึงถิ่น 2-0 โดยได้ประตูจากการทำเข้าประตูตัวเองของ เนสตอร์ เรนเดรอส กองหลังเจ้าถิ่น ก่อนที่เฟเดริโก มันคูเอลโล จะมายิงฟรีคิกย้ำชัยในช่วงท้ายเกม ในเกมนัดกระชับมิตร
ทีมชาติอาร์เจนตินา,ทีมชาติเอล ซัลวาดอร์,ฟุตบอลนัดกระชับมิตร,ผลบอล,ข่าวกีฬา,ข่าว,ไทยรัฐออนไลน์